Les Falleres Majors d'Alaquàs per al 2005 són proclamades oficialment
25/10/2004 18:41:00

# Les Falleres Majors d'Alaquàs per al 2005 són proclamades oficialment

*   25/10/2004 18:41:00
*   [Imprimir](#)
*   Compartir
*    https://www.alaquas.org/documento.asp?id\_do=9454

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9454%2F1&title=Ajuntament%20d%27Alaqu%C3%A0s.%20Prensa.Les%20Falleres%20Majors%20d%27Alaqu%C3%A0s%20per%20al%202005%20s%C3%B3n%20proclamades%20oficialment)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9454/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9454/9454_Form_4.jpg)](https://www.alaquas.org/ficheros/documentos/2004/2/9454/9454_Form_10.jpg "<a href='https://www.alaquas.org/ficheros/documentos/2004/2/9454/9454_Form_10.jpg' target=_blank><i class='fa fa-external-link' aria-hidden='true'></i>.Les Falleres Majors d'Alaquàs per al 2005 són proclamades oficialment</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9454&idioma=1&autotraduce=0)

Xelo Samper i Elena Palao viuen el primer acte institucional com a màximes representants de les festes valencianes

Tot el món faller de la ciutat es va donar cita el dissabte 23 d'octubre per assistir al primer acte oficial de les Falles 2005: la Proclamació de les Falleres Majors d'Alaquàs. En un marc incomparable com és el Castell d'Alaquàs, Xelo Samper Lacruz i Elena Palao Martínez van ser donades a conèixer públicament a tota la societat d'Alaquàs, començant així el seu regnat com a les màximes representants de les festes josefines.

L'acte va començar amb l'acomiadament de les Falleres Majors del 2004. Xelo Blanch García i Estíbaliz Belinchón Alcalá van ser rebudes a l'escenari, i també les Corts d'Honor que han format part enguany de la Junta Local Fallera, per tal d'agrair-los el seu treball i la seua tasca al llarg d'aquest any en l'entitat festera.

A continuació, es van rebre les xiquetes que formaran part enguany de la Cort d'Honor Infantil. Aquestes són: Seila Gómez, Cristina Ojeda, Sara Morcillo, Yoana Martínez, Eva Mª Fernández i Mónica Sáez. Després li va arribar el torn a les joves que enguany formaran part de la Cort d'Honor: Pepi Cordero, Cristina Roselló, Mª del Mar Concha, Isabel López, Lupe Moreno i Mercedes Laguna. Totes elles van rebre la banda que les reconeix com a membres de les Corts d'Honor i la Joia d'Alaquàs, insignia creada especialment per la Junta Local Fallera per a totes les xiquetes i joves components de l'entitat.

Abans de donar a conèixer a les Falleres Majors d'Alaquàs per al 2005, les màximes representants de les Falles 2004 van voler dirigir unes paraules a tot el públic assistent. Xelo Blanch i Estíbaliz Belinchón van oferir un discurs emotiu d'agraiment a totes les persones que han fet possible el seu regnat i que han vist "complir el seu somni".

Cap a les 21:00 hores de la nit va arribar el moment més esperat de la jornada. Acompanyada per la Presidenta Executiva de Junta Local Fallera i Regidora de Festes d'Alaquàs, Isabel Mondéjar, va pujar a l'escenari la xiqueta Elena Palao Martínez, Fallera Major d'Alaquàs del 2005. A continuació, i amb gran expectació per part del públic assistent, li va arribar el torn a la Fallera Major d'Alaquàs, Xelo Samper Lacruz, que va estar acompanyada per l'Alcalde d'Alaquàs i President Nat de Junta Local Fallera, Jorge Alarte, qui va ser l'encarregat de proclamar-les com a les màximes representants de les Falles d'Alaquàs.

Cal destacar que en l'acte es va rendir homenatge al que va ser membre de Junta Local Fallera, Agustín Vinuesa com a reconeixement a la seua tasca en el món faller de la ciutat i se li va atorgar la màxima distinció de l'entitat, el Perol d'or i brillants amb fulles de llorer.